තම පුත්‍රයාට පොලිස් පිරිසක් පහර දෙනවා දුටු හෘද රෝගීයෙකු වූ මව කම්පනයට ලක්ව බිම ඇද වැටී රෝහල් ගත කිරීමෙන් පසු මරණයට පත්වීමේ සිද්ධීයක් පිළීබඳ ගම්පහ පොලිස් අධිකාරි රංජිත් මාසිංහ මහතා ඊයේ 19 උදේ විශේෂ පරීක්ෂණයක් ආරම්භ කරනු ලැබීය.මෙසේ මියගොස් ඇත්තේ කේ.එස්. වසන්තා පද්මිණී නම් පනස් හැවිරිදි තිදරු මවකි.මිනුවන්ගොඩ පොලිස් වසමේ බොරගොඩවත්ත ප්‍රදේශයේ තරුණයකුට පහරදී අතක් කැඩීමේ සිද්ධියක් සම්බන්ධයෙන් සැකකරුවකු අත්අඩංගුවට ගැනීමට මිනුවන්ගොඩ පොලිසියේ නිලධාරි පිරිසක් ඊයේ 19 අලූයම 2.00 ට පමණ මේ නිවසට ගොස් ඇත.නිවසේ පිටුපස දොර කඩාගෙන නිවසට ආ පොලිස් පිරිස ඒ අසල නිදා සිටි මල්ලීට දොර පොල්ලකින් පහර දුන් බවත් ඒ දුටු පහර දෙනු දුටු මව එපා කියමින් කෑගසද්දී ඇද වැටුණු බවත් මියගිය අයගේ ලේලියක වන ඉනෝකා ලක්මිනි 31 මහත්මිය පැවසුවාය.